recursal/SuperWikiNEXT-32B huggingface dataset:
**Mobilspill** er videospill som spilles på mobiltelefoner, og er en type mobilapplikasjon. Spillene kan være vanlige videospill laget til å virke på mobiltelefonen, men visse egenskaper gjør at mobilspill er veldig annerledes enn andre spill: man bærer vanligvis stadig med seg mobilen, mobilen har en mye mindre skjerm enn en datamaskin og har begrensede dataressurser. Storselgeren *Wordfeud* er et eksempel på et mobilspill som utnytte seg av at mobilen gir mulighet til å spille ofte, men i korte doser, som passer seg for spill mellom flere personer hvor spillet går etter tur.

Det tidligste kjente spillet på en mobil enhet var en Tetris-variant på Hagenuk MT-2000 fra 1994.

I 1997 lanserte Nokia det veldig suksessfulle spillet *Snake*. *Snake* (og dets varianter), som var forhåndsinstallert på de fleste mobile enhetene produsert av Nokia, har siden blitt en av de mest spilte spillene og finnes på mer enn 350 millioner enheter verden rundt. En variant av *Snake*-spillet for Nokia 6110, var også det første to-spiller-spillet for mobiltelefoner.

Nedlasting av mobilspill
------------------------

Man kan laste ned mobilspill fra applikasjons-markeder, som er applikasjoner på mobilen. De to største markedene er Google Play og Apples App Store. Google Play kommer forehåndsinstallert med alle Android-enheter, og det samme gjør App Store for iOS-enheter. Det finnes også andre alternativer, som for eksempel F-Droid og Cydia.

Portal: Videospill
**Mobilregulert sone** er et område hvor mobilkommunikasjonen overvåkes eller hindres ved hjelp av identitetsfanging og/eller jamming.[1] 
Mobilregulerte soner kan tenkes brukt i forbindelse med etterforskning, ved VIP-besøk, eller for å varig hindre trafikk i f.eks et fengsel, en bygning eller et rom. 

Jamming kan brukes for å slå ut mobiltelefoner, deretter settes det opp en mobil, "falsk" basestasjon eller en identitetsfanger som de jammede mobiltelefonene så kobler seg på. Politiet registrerer da identiteten til de som kobles til politiets utstyr, og avlytter eventuelt også samtalene.

Det er per juli 2009 ikke gitt norske regler om opprettelse av mobilregulerte soner, men Samferdselsdepartementet sendte i 2007 et forslag på høring. 

Adgangen til å identifisere kommunikasjonsutstyr er regulert i straffeprosessloven. Politiet kan med rettens kjennelse identifisere kommunikasjonsustyr som den mistenkte antas å kunne bruke.[2] Påtalemyndigheten kan i hastetilfeller beslutte slik kommunikasjonskontroll selv, saken må deretter legges frem for retten snarest.[3]

Noter
-----

1. ↑  Definisjon fra samferdselsdepartementets forskriftsutkast av 2007, § 3.
2. ↑  Straffeprosessloven § 216 b annet ledd bokstav c
3. ↑  Straffeprosessloven § 216 d
Guvernementet Jenisejsk
**Guvernementet Jenisejsk** (russisk: Енисейская губерни) var et guvernement i Sibir i keiserdømmet Russland og senere RSFSR. Guvernementet eksisterte årene 1822–1925. Det var beliggende langs med og øst for floden Jenisejs flodområde og tilsvarer i dagens Russland nærmest Krasnojarsk kraj.

Guvernementet var et viktig forvisningssted i tsartiden. Kjente bolsjeviker som Josef Stalin, Lev Kamenev og Jakov Sverdlov, og mensjeviken Julij Martov, var forviste til den nordlige og vanskelig tilgjengelige Turukhansk-kretsen ved tiden før første verdenskrig.

I 1908 fant Tunguska-eksplosjonen sted, et meteorittnedslag omkring elven Steinete Tunguska.

Referanser
----------

1. ↑  Robert Service, *Stalin: A Biography* (Cambridge, Massachusetts: Belknap Press of Harvard University Press, 2005), ss. 103-105.

Eksterne lenker
---------------

* (en) Yeniseysk Governorate – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF
 |
***Mauisaurus*** («Mauireptil») tilhører svaneøglefamilien som levde i Krittperioden rundt 80 til 69 millioner år siden i det som vi i dag kjenner som New Zealand. Det var den største plesiosaur, og kanskje det største marine reptilet i New Zealands vann på den tiden. *Mauisaurus haasti* er den eneste kjente arten av sin slekt. En håndfull skjelett har blitt funnet, men bare et par er godt bevarte og nesten komplette. Den eneste andre etablerte New Zealand plesiosaur, *Tuarangisaurus keyesi*, kan ikke bli koblet som en direkte slektning til *Mauisaurus*.

Beskrivelse
-----------

Holotype
*Mauisaurus* var lik til andre plesiosaurs. Den hadde en karakteristisk lang nakke, som vokste opp til 15 meter i lengden, mer enn halve dens egen lengde. *Mauisaurus'* nakkelengde gjør den til en av de plesiosaurs med størst nakke-til-kropp-lengde.

Kilder
------

* Hiller, N. Mannering, A.A. Jones, C.M. Cruickshank, A.R.I. (2005). The nature of *Mauisaurus haasti* Hector, 1874 (Reptilia: Plesiosauria). *Journal of Vertebrate Paleontology* **25** (3):588-601.

Eksterne lenker
---------------

* (en) *Mauisaurus* – oversikt og omtale av artene i WORMS-databasen Rediger på Wikidata

* (en) *Mauisaurus* i Global Biodiversity Information Facility Rediger på Wikidata

* (en) *Mauisaurus* hos Fossilworks Rediger på Wikidata

* (en) *Kategori:Mauisaurus* – bilder, video eller lyd på Wikimedia Commons Rediger på Wikidata

* *Mauisaurus* – detaljert informasjon på Wikispecies Rediger på Wikidata
**NZB** er et XML-basert filformat for å hente informasjon fra Usenet-servere. Filformatet inneholder informasjon som e-post-klienten trenger for å kartlegge hvor på Usenet den skal hente binærefilene som er tilknyttet hverandre. 

Et eksempel er programvare som er delt inn i mange e-post-vedlegg som binære arkiver.

Når leseren får informasjon fra NZB:

* Leseren din vil konvertere alle binære filer (e-post) in i flere .rar filer og lager et rar-arkiv (for å pakke ut kan du bruke WinRAR eller lignende pakkeprogrammer).

* Om leseren er god nok, pakker den også ut rar-arkivet til kjørbare filer, eller cd bilder - som er nøyaktig kopi av en CD (eksempelvis: img, bin, iso, etc).

Filene ligger som oftest i et alt hierarki (eks: alt.bin.warez)

Eksempel på filformatet
-----------------------

Følgende er et eksempel på en NZB 1.0 fil.

```
 <?xml version="1.0"?>
 <!DOCTYPE nzb
 PUBLIC "-//newzBin//DTD NZB 1.0//EN"
 "https://web.archive.org/web/20140503064257/http://www.newzbin.com/DTD/nzb/nzb-1.0.dtd%22>
 <nzb xmlns="https://web.archive.org/web/20121204022757/http://www.newzbin.com/DTD/2003/nzb">
   <file subject="Linux Debian-3.1r5-i386-binary- CD1 Lucky Strike.par2 (1/1)"
         date="1175058765" poster="Yenc@power-post.org (Lucky Strike)">
     <groups>
       <group>alt.binaries.cd.image.linux</group>
     </groups>
     <segments>
       <segment bytes="423495" number="1">b5488$4609f95d$55b3de22$8282@news.usenext.de</segment>
       <segment bytes="423450" number="2">d9f8c$4609f96d$55b3de22$8282@news.usenext.de</segment>
     <!-- ... -->
     </segments>
   </file>
   <!-- ... -->
 </nzb>

```
**Maumoon Abdul Gayoom** (މައުމޫން އަބްދުލް ގައްޔޫމް, født 29. desember 1937) var president på Maldivene fra 1978 til 2008.

Etter oppvekst og utdanning ved Al-Azharuniversitetet i Egypt underviste han islam ved Ahmadu Bello University i Nigeria før han i 1971 flyttet tilbake til hjemøya som lærer ved jenteskola *Aminiyya School* (etablert 1944) i hovedstaden Malé.[] I 1972 fikk han jobb som sjef ved et statlig transportkontor, men havnet delvis i husarrest på grunn av politiske uenigheter med landets leder.[] Så ble han sjef for landets televerk i 1974, men havnet igjen i fengsel etter å ha kritisert lederen Nasir.[]

Han hadde rykket opp til transportminister da han etterfulgte Ibrahim Nasir (1926–2008) som hadde sittet siden 1968 og var første president i den andre Maldivrepublikken, og fulgte opp etter han Muhammad Fareed Didi (1901–1969) som var siste sultan frem til øya ble republikk i 1968.[] Han ble forsøkt styrtet ved et militærkupp i 1988. Den norske hotellkongen Hussain Afeef (født 1951) var hans økonomiske rådgiver fra 2002 til 2004.[]

Referanser
----------

1. ↑   Munzinger Personen, Munzinger IBA 00000024206, besøkt 9. oktober 2017[Hentet fra Wikidata]

  


|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Prabook **·** VIAF **·** GND **·** LCCN **·** Munzinger (iba)
 |
Mauna Kea med snø på toppen, sett fra Kohala Mountain
Vulkaner på Big Island i Hawaii
**Mauna Kea** (4 207 moh.) er en vulkan på Big Island i Hawaii, og det høyeste fjellet i den amerikanske delstaten. Vulkanen er av typen skjoldvulkan. Om man regner høyden fra foten av fjellet, altså fra havbunnen, blir Mauna Kea ansett som verdens høyeste fjell med 10 100 meter. 

Fjellet befinner seg på øya Hawaii, og navnet betyr «hvitt fjell», en referanse til at toppen er dekket av snø om vinteren. Fjellet er en inaktiv skjoldvulkan. 

I fortiden drev hawaierne gruvedrift på fjellet. I dag er det et astronomisk observatorium der, og det finnes bilvei helt til toppen. Skisport finnes også i området.

Referanser
----------

1. ↑  «Arkivert kopi». Arkivert fra originalen 21. oktober 2006. Besøkt 18. mai 2014.

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Nationalencyklopedin **·** VIAF **·** GND **·** LCCN **·** BNF **·** BNF (data) **·** GeoNames **·** GNIS
 |
Giant's Castle 3D
**Giant's Castle** er et fjell i fjellkjeden Drakensberg i KwaZulu-Natal i Sør-Afrika. Giant's Castle tilbyr besøkende i området turmuligheter med panoramautsikt. Naturreservatet tilbyr tilbaketrukket overnatting, San-folkets steinkunst med enkel tilgang for alle og blant det beste utgangspunkt for å starte en turopplevelse i Drakensberg. Området er ett av Sør-Afrikas mange opplevelsesområder, og er vertssted for Giants Challenge MTB maraton i april hvert år.

Fjellet ligger i den sørlige enden av sentrale Drakensberg og har fått navnet *Giant's Castle* etter konturen av toppene og foten som kombinert ligner på profilen til en sovende kjempe. Giant's Castle er egentlig et gresskledd platå som ligger lunt og trygt blant de dype dalene i denne delen av Drakensberg.

Eksterne lenker
---------------

* (en) Giant's Castle på Peakware
* (en) Giant's Castle på drakensberg-tourism.com

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** SUDOC **·** GeoNames
 |
**Maureen Reilette Brown** (født **Jackson** 29. mai 1950)er en amerikansk artist, kjent som **Rebbie Jackson**. Rebbie Jackson er født og oppvokst i Gary, Indiana som den eldste av den musikalske Jackson-familiens ni søsken og er Michael Jacksons storesøster. Hun opptråde profesjonelt første gang sammen med resten av familien i Las Vegas, Nevada, på MGM Grand Hotel And Casino i 1974. Hun opptrådte også med sang og dans i tv-serien «The Jacksons» som gikk på amerikansk TV i 1976.

I en alder av 34 år ga Jackson ut sitt første album «Centipede» i 1984. Albumet inneholdt låter fra Smokey Robinson, Prince og Michael Jackson. Rebbie Jackson skrev tittelsangen «Centipede», sammen med Michael Jackson og søsteren LaToya Jackson som korister sammen med Weather Girls. Singelen solgte til gull i slutten av 1984, og står som Rebbie Jacksons best-selgende singel. På slutten av 1980-årene, hadde Jackson gitt ut to de to LP-ene, «Reaction» fra 1986 og «R U Tuff Enuff» fra 1988.

Etter en 10-års periode kom Jackson tilbake med albumet «Yours Faithfully» i 1998, og som inneholdt sangen «Fly Away» skrevet av Michael. Albumet inneholdt også bidrag fra produsenter som Elliot Kennedy, Keith Thomas og fra hennes barn.

Personlig liv
-------------

Jackson er sterkt involvert i sin tro som Jehovas vitner, en tro hun deler med sin mor. Det var hennes mor, Katherine Jackson som fikk omsorgsretten til Michael Jacksons barn, men det er blitt kjent at det er Rebbie som kommer til og ha den daglige omsorgen for ungene. Jackson har vært gift siden 1968 med Nathaniel Brown.

Diskografi
----------

* 1984 – *Centipede*
* 1986 – *Reaction*
* 1988 – *R U Tuff Enuff*
* 1998 – *Yours Faithfully*

Referanser
----------

1. ↑   Gemeinsame Normdatei, besøkt 27. april 2014[Hentet fra Wikidata]
2. ↑  Rebbie Jackson hos Internet Movie Database

Eksterne lenker
---------------

* (en) Rebbie Jackson – kategori av bilder, video eller lyd på Commons Rediger på Wikidata
* (en) Rebbie Jackson på Internet Movie Database Rediger på Wikidata

* (en) Rebbie Jackson hos Rotten Tomatoes Rediger på Wikidata

* (en) Rebbie Jackson hos The Movie Database Rediger på Wikidata
* (en) Rebbie Jackson på Discogs Rediger på Wikidata

* (en) Rebbie Jackson på MusicBrainz Rediger på Wikidata

* (en) Rebbie Jackson på Songkick Rediger på Wikidata

* (en) Rebbie Jackson på Genius — sangtekster Rediger på Wikidata

  


|  |  |
| --- | --- |
| Oppslagsverk/autoritetsdata | Geni **·** VIAF **·** GND **·** LCCN **·** ISNI **·** BNF **·** BNF (data) **·** MusicBrainz **·** Discogs
 |
**Maui** er en tvetydig figur i polynesisk mytologi; han forekommer i fortellinger på flere av øyene. Han er både en trollmann og en luringgud som utfordrer øvrige guder, en kulturhelt som bringer ilden til menneskene, og han er medvirkende i skapelsen, eller i det minste i fremveksten, av noen av øyene.

Han ble født som en av fem brødre ved en misforståelse, ble oppfostret av en gudelignende forfader, men vendte til slutt tilbake til sin familie. 

I flere av fortellingene om ham forsøker han å endre tingenes tilstand, forlenge dagen eller utfordre døden. I en fortelling om dette siste blir han knust under en dødsgudinnes fot når han forsøker å krype inn i hennes skjød for å snu livets lover.

Referanser
----------

1. ↑  *Polynesia : myter og legender fra øyverdenen*. Utvalg, oversettelse og innledende essay av Ingjerd Hoëm. De norske bokklubbene, 2004 - XXXIX, 235 s. : kart. - (Verdens Hellige Skrifter; 28). ISBN 82-525-5197-1

|  |  |
| --- | --- |
| Oppslagsverk/autoritetsdata | Encyclopædia Britannica **·** LCCN
 |
**Islands kvinnelandslag i fotball** representerer Island i internasjonale kamper. Island har kvalifisert seg to ganger til EM. 

Den første gangen var EM i 1995, da Island kom til kvartfinalene, men tapte begge kvartfinalekampene 1-2 mot England. I kvalifiseringen til EM i 2009 endte Island på andreplass, tre poeng bak Frankrike etter at Island tapte mot nettopp Frankrike i siste kamp. Det var imidlertid det noe overraskende tapet for Slovenia som ødela for Island, som ellers ville ha kommet forbi Frankrike på innbyrdes oppgjør. Imidlertid fikk det liten betydning, ettersom Island vant omspillskampen sin mot Irland med tilsammen 4-1. Det er imidlertid ikke første gangen Island har spilt omspill, men Islands omspillsmotstandere har vært Norge og Tyskland, to av verdens beste lag. Det var derfor ikke uten ironi at Island i EM i 2009 endte i gruppe med Norge, Tyskland og Frankrike. Island gikk ut med tre tap, med ett mål for Norge og Tyskland, og med to for Frankrike.

Island har stort sett tilhørt det øvre midtsjiktet av europeisk landslagsfotball for kvinner, og da UEFA delte inn landslagene i to nivåer, bar Island i det øverste nivået, klasse A. Island måtte bare én gang spille kvalifisering om plassen i gruppe A, mot Romania. Island avgjorde med en 8-0-seier hjemme.

I Islands kvalifisering til VM i 2011 kom de nok en gang i pulje med Frankrike, og nok en gang slo de samtlige andre lag. Denne gangen tapte imidlertid Island begge kampene mot Frankrike, og endte på andreplass. Imidlertid har Island etablert seg i toppen i Europa, og lå ved FIFA-rankingen i september 2010 på niendeplass i Europa, foran land som Russland.

  

Portal: Island



| * v
* d
* r
Nasjonale fotballandslag for kvinner i Europa (UEFA) |
| --- |
|  | Albania **·** Andorra **·** Armenia **·** Aserbajdsjan **·** Belarus **·**. Belgia **·** Bosnia-Hercegovina **·** Bulgaria **·** Danmark **·** England **·** Estland **·** Finland **·** Frankrike **·** Færøyene **·** Georgia **·** Gibraltar **·** Hellas **·** Irland **·** Island **·** Israel **·** Italia **·** Kasakhstan **·** Kosovo **·** Kroatia **·** Kypros **·** Latvia **·** Liechtenstein **·** Litauen **·** Luxembourg **·** Malta **·** Moldova **·** Montenegro **·** Nederland **·** Nord-Irland **·** Nord-Makedonia **·** Norge **·** Polen **·** Portugal **·** Romania **·** Russland **·** San Marino **·** Serbia **·** Skottland **·** Slovakia **·** Slovenia **·** Spania **·** Sveits **·** Sverige **·** Tsjekkia **·** Tyrkia **·** Tyskland **·** Ukraina **·** Ungarn **·** Wales **·** Østerrike |  |
**Norsk Stål AS** er et norsk firma med landsdekkende produksjon- og distribusjonsvirksomhet innen stål og metaller. De markedsfører og distribuerer produkter og tilhørende tjenester til forskjellige kunder i næringslivet, hovedsakelig innenfor bygg og anlegg-, olje & gass-, maritim og mekanisk industri. Administrerende direktør er Helge Runer. I 2015 ble Norsk Stål AS fusjonert med Leif Hübert Stål AS, og eies i dag 100 % av Leif Hübert AS. Bedriften har en årlig omsetning på cirka 2 milliarder, og om lag 300 ansatte fordelt utover 13 avdelinger i hele Norge. Norsk Stål har kjøpt opp 50 % av bedriften Stål-Consult AS våren 2021.. Selskapene fortsetter som to selvstendige selskaper, men skal jobbe tettere sammen for å utnytte synergiene dette gir kundene i form av økt kompetanse og bredde innenfor stål- og metallmarkedet

Historie
--------

Bedriften som anses som forløperen til Norsk Stål AS, «Peter Schreiner sen», ble grunnlagt i Oslo i 1823. Gjennom årene har bedriften fusjonert med flere kjente aktører i bransjen, som Stormbull, Aspelin og Kahrs & Fleischer. 

I 2015 fusjonerte Norsk Stål AS med Leif Hübert Stål AS, og Leif Hübert AS eier 100 % av Norsk Stål AS.

Bedriftens avdelinger sprer seg fra Søgne i sør til Harstad i nord. Hovedkontorfunksjoner finnes på deres avdelinger i Søgne og Asker.

Avdelinger
----------

Norsk Stål har 12 avdelinger i Norge, hvorav tre er rene salgs eller administrasjonskontorer, mens 9 i tillegg har produksjon og lager. 

* Asker (hovedkontorfunksjoner)
* Søgne
* Horten
* Larvik
* Brumunddal
* Klepp (2 avdelinger nære hverandre)
* Bergen
* Ålesund
* Trondheim
* Bodø
* Harstad

I november 2018 startet bygging av nytt lager på Kverneland, som vil overta funksjonene avdelingen i Stavanger per dags dato tilbyr.

Referanser
----------

1. ↑  «Nøkkelopplysninger fra Enhetsregisteret - Brønnøysundregistrene». *w2.brreg.no* **(norsk)**. Besøkt 28. november 2018.
2. ↑  «Hübert inn i Norsk Stål». *Fædrelandsvennen*. Besøkt 28. november 2018.
3. ↑  Reinertsen, Rune Øidne (2. juni 2021). «(+)Norsk Stål kjøper 50 prosent av Stål-Consult». *fvn.no* **(norsk)**. Besøkt 7. juni 2021.
4. ↑  «Norsk Stål kjøper 50% av aksjene i Stål-Consult AS». *Norsk Stål kjøper 50% av aksjene i Stål-Consult AS*. Besøkt 7. juni 2021.
5. ↑  «Norsk Stål 195 år!». *norskstaal.no*. Arkivert fra originalen 28. november 2018. Besøkt 28. november 2018.
6. ↑  «Våre avdelinger». *norskstaal.no*. Arkivert fra originalen 29. november 2018. Besøkt 28. november 2018.
7. ↑  «Om oss». *norskstaal.no*. Besøkt 28. november 2018.
8. ↑  Norheim, Snorre Standish. «Legg stålsatsing til Klepp». *Jbl.no* **(norsk)**. Arkivert fra originalen 28. november 2018. Besøkt 28. november 2018.
*For Smiths-sangen «Cemetery Gates», se albumet* The Queen Is Dead
«**Cemetery Gates**» er en sang av heavy metal-bandet Pantera. Sangen er det femte sporet på albumet *Cowboys from Hell*, bandets femte album og andre med Phil Anselmo som vokalist (selv om albumet blir sett på som deres første "ekte" album, da de tidligere ofte blir utelatt). «Cemetery Gates»" viser spesielt frem Anselmos ferdigheter som vokalist, som konkluderer med høye, skrikende noter som blir svart av Dimebag Darrell på gitar. Tekstene forteller om en avdød kvinne i slekten eller en kvinnelig venn, og om å dø eller begå selvmord, og deretter møte henne i etterlivet. 

«Cemetery Gates» fikk mye spilletid på radiostasjoner, og har etter hvert blitt en av Panteras mest populære sanger. Lesere av *Guitar World* stemte bandets gitarsolo til den 35. beste noensinne, som var Dimebag sin nest høyest rangerte solo, like etter soloen på «**Floods**».

En kortere versjon av «Cemetery Gates», uten den akustiske begynnelsen, ble også gitt ut på musikkvideo. En kortere, fem minutter og førti-syv minutter lang versjon fulgte med på lydsporet fra filmen *Tales from the Crypt Presents Demon Knight* i 1995. Panteras konsertalbum, *Official Live: 101 Proof*, inkluderer en tolkning som varer i seks og et halvt minutt.

Etter Dimebags død ble sangen fremført av Dream Theater som en hyllest under Gigantour. Bandet fikk med Russell Allen fra Symphony X på scenen under det første verset, Burton C. Bell fra Fear Factory under det andre, mens Dave Mustaine fra Megadeth kom på under den avsluttende soloen.

Between the Buried and Me har også en coverversjon på albumet *The Anatomy Of*.

  


| * v
* d
* r
Pantera |
| --- |
| 
* **Vinnie Paul**
* **Dimebag Darrell**
* **Rex Brown**
* **Phil Anselmo**

 |
| Studioalbum | 
* *Metal Magic*
* *Projects in the Jungle*
* *I Am the Night*
* *Power Metal*
* *Cowboys from Hell*
* *Vulgar Display of Power*
* *Far Beyond Driven*
* *The Great Southern Trendkill*
* *Reinventing the Steel*

 |
| Livealbum | 
* *Official Live: 101 Proof*

 |
| Samlealbum | 
* *Far Beyond the Great Southern Cowboys' Vulgar Hits!*

 |
| EPer | 
* *Walk*
* *aLIVE and hostile e.p.*

 |
| Singler | 
* «Cowboys from Hell»
* «Cemetery Gates»
* «Psycho Holiday»
* «Mouth For War»
* «This Love»
* «Hollow»
* «Walk»
* «I’m Broken»
* «Planet Caravan»
* «5 Minutes Alone»
* «Drag the Waters»
* «Suicide Note Pt. I»
* «Floods»
* «Where You Come From»
* «Cat Scratch Fever»
* «Revolution Is My Name»
* «Goddamn Electric»
* «I’ll Cast a Shadow»

 |
| Videoer | 
* *Cowboys from Hell: The Videos*
* *Vulgar Video*
* *3 Watch It Go*
* *3 Vulgar Videos from Hell*

 |
| Sideprosjekter | 
* Arson Anthem
* Christ Inversion
* Damageplan
* Down
* Necrophagia
* Rebel Meets Rebel
* Southern Isolation
* Superjoint Ritual
* Viking Crown

 |
| Relaterte artikler | 
* Diskografi
* Terry Date

 |

|  |  |
| --- | --- |
| Oppslagsverk/autoritetsdata | MusicBrainz
 |
**Norsk Teknologi** (**TELFO**, tidligere **Tekniske Entreprenørers Landsforening**) var en landsforening i NHO, og representerte bedrifter innen elektro, automatisering, ventilasjon, kulde, heis, tele og it. Fra 1. januar 2016 opphørte den som egen organisasjon etter NELFO ble landsforening.

Medlemsbedriftene var organisert i fire bransjeforeninger underlagt Norsk Teknologi; NELFO, Integra, HLF og VKE. De representerte til sammen over 1 700 medlemsbedrifter med om lag 33 000 ansatte, og en samlet årlig omsetning på rundt 40 milliarder kroner.[] På vegne av de tilsluttede bransjeforeningene skulle Norsk Teknologi «jobbe for gode rammebetingelser og for en sterk og selvstendig rolle for tekniske entrepriser, service og tjenester i markedet, for derigjennom å oppnå god lønnsomhet og konkurransekraft for medlemsbedriftene». Flertallet av medlemsbedriftene er små og mellomstore.

Norsk Teknologi var i stor grad en prosjektstyrt organisasjon. Dette innebærer at bransjeforeningene og deres medlemsbedrifter var involvert i landsforeningens arbeid.

Ove Guttormsen var leder for organisasjonen.

Bransjeforeningene
------------------

Fire bransjeforeninger var del av Norsk Teknologi:

* Heisleverandørenes landsforening (HLF)
* Foreningen for tekniske systemintegratorer (INTEGRA)
* Foreningen for EL- og IT-bedriftene (NELFO)
* Foreningen for ventilasjon, kulde og energi (VKE)

Referanser
----------

1. ↑  Seehusen, Joachim (21. desember 2015). «Nelfo blir landsforening – Norsk Teknologi forsvinner». *Tu.no*. Besøkt 9. november 2022.
2. ↑  Norsk Teknologi: Mål og strategier 2008–2010[*død lenke*]
3. ↑  Norsk Teknologi: Om oss Arkivert 2. mars 2012 hos Wayback Machine.

Eksterne lenker
---------------

* Offisielt nettsted Rediger på Wikidata
* 

| * v
* d
* r
Næringslivets Hovedorganisasjon |
| --- |
| 
* Abelia
* Byggenæringens Landsforening
* Fornybar Norge
* Mediebedriftenes Landsforening
* Nelfo
* NHO Geneo
* NHO Logistikk og Transport
* NHO Luftfart
* NHO Mat og Drikke
* NHO Reiseliv
* NHO Service og Handel
* NHO Sjøfart
* NHO Transport
* Norges Bilbransjeforbund
* Norsk Industri
* Offshore Norge
* Sjømat Norge

 |
**«Tra la la»** er en coverlåt med den norske humortrioen Prima Vera, opprinnelig utgitt 3. desember 1979 på musikkalbumet *Salmer og sanger vi gjerne hiver*. Sangen ble innspilt 27.-30. august samme år i Roger Arnhoff Studio i Oslo. Jonas Fjeld Band var kompband.

Originalen heter «Barbara Ann» og ble skrevet av Fred Fassert for vokal-gruppen The Regents (Fasserts bror var med i gruppen). De ga ut sin versjon på singel i 1961. Den mest kjente versjonen tilhører The Beach Boys som i 1965 ga den først ut på musikkalbumet *Beach Boys' Party!* og litt senere på singel.

Tekstens handling på originalen går ut på at tekstens jeg er på dans og spør tre damer om å bli med på dansegulvet, men han synes det blir kjedelig helt til han ser Barbara Ann. Han ber henne ta hans hånd siden han er i dansehumør. Hvorvidt han fikk dansen med Barbara Ann, kommer ikke fram av teksten.

Prima Veras tekst er en parodi på denne kortfattete handlingen. De gir lytteren et innblikk i tekstens skriveprosess der de blant annet synger at «tra-la-la» er det beste de kan finne på av tekst. De har prøvd å skrive setningene på tre andre språk, men fant ut at norsk allikevel var det mest egnete. Jahn Teigen er solist uten å bruke falsett stemme (slik Brian Wilson gjør på The Beach Boys sin versjon). Både Teigen og Tom Mathisen korer i bakgrunnen. 

Sangen ble også gitt ut på samlealbumene *Best of Ebba* (januar 1981) og *Rest of the best vol 2,5* (september 2000).

Trioen mimet etter «Tra la la» for NRK i programmet *Det er Norge som er bra!* (sendt 12. januar 1980). Programmet *Det er Norge som er bra!* ble sendt i sin helhet 6. september 2014 i forbindelse med Komiprisen 2014 hvor Prima Vera ble tildelt Årets hederspris.

Referanser
----------

1. ↑  *Absolute Prima Vera* – cover informasjon
2. ↑  VG – 12. januar 1980 side 54/55
3. ↑  NRK Nett TV: Komiprisen 2014 Spesial: Det er Norge som er bra!
**Norsk Sykkelrittforening** er en ideell interesseorganisasjon for arrangører av sykkelritt i Norge med over 400 deltagere med et ideell (ikke-kommersielt) formål. Organisasjonen ble stiftet 12. april 2016, og skal arbeide for å gi medlemmene best mulige rammebetingelser og bidra til utvikling av sykkelritt og gjennom dette arbeidet ivareta medlemmene felles interesser. Sykkelrittforeningen skal være et innovativt kompetansesenter og være sentral i arbeidet for vekst og fremgang for sykkelritt i Norge. Arild Salte er leder av foreningen.

Foreningen i media
------------------

* Artikkel i Terrengsykkel om innføring av egen avgift til NCF Region Øst.
* Artikkel (innslag) om Dag Erik Pedersens sykkelritt på TV2.

Forening som høringsinstans
---------------------------

Norsk Sykkelrittforening har deltatt i arbeidet med å endre vegtrafikkloven.

Referanser
----------

1. ↑  Vedtektene til Norsk Sykkelrittforening
2. ↑  «Turrittavgiften er lovstridig». Besøkt 10.05.2017.
3. ↑  «Raser mot Dag Erik Pedersens sykkelritt: – Trist at noen i norsk sykkelsport driver med juks og bedrag». Besøkt 10.05.2017.
4. ↑  «Prop. 138 L (2015–2016) – Endringer i vegtrafikkloven (sykkelritt på veg)». Besøkt 10.05.2017.
**Natella Arkhipovna Krasnikova** (russisk: Нателла Архиповна Красникова født 14. oktober 1953) var en sovjetisk landhockeyspiller som deltok i de olympiske leker 1980 i Moskva.

Krasnikova vant en olympisk bronsemedalje i landhockey under Sommer-OL 1980 i Moskva. Hun var med på det sovjetiske damelaget som kom på tredjeplass landhockeyturneringen bak Zimbabwe og Tsjekkoslovakia. Det var første gangen landhockey for damer var med på det olympiske programmet. Seks lag deltok og det ble spilt en enkeltserie der alle lagene møttes én gang. Sovjetunionen vant tre kamper og tapte to og med seks poeng ble de nummer tre på tabellen, ett poeng bak Tsjekkoslovakia og to bak Zimbabwe. Krasnikova spilte fem kamper og scoret seks mål i OL-turneringen.

OL-medaljer
-----------

* 1980 Sovjetunionens flagg Moskva - Bronse Bronse i landhockey, damer Sovjetunionens flagg Sovjetunionen

Referanser
----------

1. 1 2   encycl.chita.ru[Hentet fra Wikidata]
2. ↑   sports-reference.com, www.sports-reference.com, besøkt 31. januar 2016[Hentet fra Wikidata]

Eksterne lenker
---------------

* (en) Natella Krasnikova – Olympedia Rediger på Wikidata

* (en) Natella Krasnikova – Sports-Reference (OL-resultater – arkivert) Rediger på Wikidata
**Norsk Sprængstofindustri A/S** var et av Norges største aksjeselskap på 1900-tallet.  Selskapet ble stiftet i Kristiania, 1917 ved sammenslutning mellom Nitroglyserin Compagniet, A/S Haaøen Fabriker, Nordenfjeldske Sprængstof A/S, Nitedals Krudtværk, Norsk Svovelsyrefabrik A/S og dampskipsselskapet D/S A/S Partagas. Norsk Sprængstofindustri og Grubernes Sprængstoffabriker ble overtatt ved sammenslutning av Dyno Industrier i 1971.

Produkter
---------

Norsk Sprængstofindustri produserte blant annet dynamitter, sikkerhetssprengstoffer, lunter, TNT, ballistitt, nitrocellulose, svartkrutt, knallskudd, haglpatroner og leirduer. Norsk Sprængstofindustri laget forskjellige typer lim til skipsbygnings-, møbel- og bygningsindustrien. Selskapet fremstilte også kjemikalier som dinitrotuluen, formalin, svovelsyre, oleum og destillert vann, samt råvarer for plastindustri, maling og lakk.

Referanser
----------

1. ↑  Arstal, Aksel (1924). *Handelsgeografi : lærebok for handelsskoler og handelsstuderende*. Kristiania: Aschehoug. s. 46.
2. ↑  *Industrimuseum*: «Norsk Sprængstofindustri A/S»
3. ↑  Castberg, Johan (1921). *Innstilling angående forholdsregler til motarbeidelse av trust- og kartellmisbruk fra den ved kgl. resolusjon av 29. februar 1916 opnevnte trustkommisjon*. Kristiania: Trustkommisjonen Norge Justis- og politidepartementet. s. 48.
4. ↑  Magnus, Morten H. Nitroglycerin Compagniet (1966). *Norsk Sprængstofindustri A/S, jubileumsskrift*. Oslo: firmaet. s. 314.

Eksterne lenker
---------------

* Norsk Sprængstofindustri om fabrikken

|  |  |
| --- | --- |
| Oppslagsverk/autoritetsdata | Oslo Byleksikon
 |
**Franklyn Bonn Sanders** (født 8. mars 1949 i Saint Paul, Minnesota, død 17. februar 2012 i Woodbury, Minnesota), var en amerikansk ishockeyspiller som deltok i de olympiske vinterleker 1972 i Sapporo.

Sanders vant en olympisk sølvmedalje under Vinter-OL 1972 i Sapporo. Han var med på det amerikanske laget som kom på andreplass i ishockeyturneringen bak Sovjetunionen. Det var seks lag som spilte i A-gruppen, det ble spilt en enkeltserie der alle lagene møttes en gang. Sovjetunionen vant serien med ti poeng foran USA og Tsjekkoslovakia som begge fikk seks poeng. USA kom foran Tsjekkoslovakia til tross for svakere målforskjell fordi de vant kampen mot Tjekkoslaovakia med 5-1. Sanders spilte alle seks kampene, inklusive kvalifiseringskampen til A-gruppen, og scoret tre mål i OL-turneringen.

OL-medaljer
-----------

* 1972 Japans flagg Sapporo - Sølv Sølv i ishockey USAs flagg USA

Referanser
----------

1. ↑   «Obituary: Rev. Franklynn Bonn Sanders, Jr. dead at age 62», besøkt 12. august 2012[Hentet fra Wikidata]

Eksterne lenker
---------------

* (en) Franklyn Sanders – Olympedia Rediger på Wikidata

* (en) Franklyn Sanders – Sports-Reference (OL-resultater – arkivert) Rediger på Wikidata

* (en) Franklyn Sanders – Hockeydb.com Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
**Vanlig hageblomsterflue** (*Syrphus ribesii*) er en middelstor flue som tilhører familien blomsterfluene. Den er blant de vanligste blomsterflueartene i Norge om sommeren. Den finnes over hele landet unntatt på høyfjellet.

Utseende
--------

En middelsstor (10–13 mm), gul og svart blomsterflue. Den ligner noe på en veps, men er ikke av de beste vepsetterligningene. Hodet er stort og bredt, fasettøynene mørkrøde og nakne. De møtes i pannen hos hannen, men er bredt skilte hos hunnen. Antennene er nokså korte, for det meste gule. Ansiktet er gult. Thorax er svart med grønnlig bestøvning, litt matt. På sidene er den tett kledt med gule hår. Scutellum er lysgult. Bakkroppen er avlangt oval. litt flat, med dypt svart grunnfarge. Det andre leddet har gule sideflekker, det tredje og fjerde vanligvis brede gule tverrbånd som er litt innskåret bak i midten. Det femte leddet er nesten helt gult, det sjette gult, men svart ved roten. Beina er slanke, for det meste gule, men med en del svart hos hannen. Vingene er glassklare med nesten usynlig vingemerke.

Levevis
-------

Larvene lever av bladlus. De voksne fluene kan finnes fra mai til oktober og besøker mange slags blomster, arten overvintrer som larve.

Utbredelse
----------

Denne vidt utbredte arten finnes over mesteparten av den palearktiske sone og også i store deler av Nord-Amerika.

Systematisk inndeling
---------------------

**Treliste**
* **Fluer** (Brachycera)
	+ **Muscomorpha**
		- **høyerestående fluer** [Cyclorrhapha)
			* **Aschiza**
				+ **blomsterfluer** (Syrphidae)
					- underfamilie Syrphinae
						* gruppe Syrphini
							+ slekten hageblomsterfluer, *Syrphus* Fabricius, 1775
								- vanlig hageblomsterflue, *Syrphus ribesii* (Linnaeus, 1758)

Litteratur
----------

* Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. *Tvåvingar: Blomflugor. Diptera: Syrphidae: Syrphinae.* Nationalnyckeln till Sveriges flora och fauna. ArtDatabanken, SLU, Uppsala. CF. 408 sider. ISBN 978-91-88506-66-5

Eksterne lenker
---------------

* (en) *vanlig hageblomsterflue* i Encyclopedia of Life Rediger på Wikidata

* (en) *vanlig hageblomsterflue* i Global Biodiversity Information Facility Rediger på Wikidata

* (no) *vanlig hageblomsterflue* hos Artsdatabanken Rediger på Wikidata

* (sv) *vanlig hageblomsterflue* hos Dyntaxa Rediger på Wikidata

* (en) *vanlig hageblomsterflue* hos Fauna Europaea Rediger på Wikidata

* (en) *vanlig hageblomsterflue* hos ITIS Rediger på Wikidata

* (en) *vanlig hageblomsterflue* hos NCBI Rediger på Wikidata

* (en) *Kategori:Syrphus ribesii* – bilder, video eller lyd på Wikimedia Commons Rediger på Wikidata

* (en) *Syrphus ribesii* – galleri av bilder, video eller lyd på Wikimedia Commons Rediger på Wikidata
**Forteller- og Filosofidagene** er en fortellerkunstfestival med filosofiske dybder, - årlig avholdt i Tvedestrand. Scenefortellere og filosofer får her en arena til å utveksle impulser, diskutere og samarbeide. Denne utforskningen foregår rundt et gitt tema, og innenfor en ramme hvor publikum er både lyttende og deltagende.

Bakgrunn
--------

Den 29. juli – 3. august 2008 ble de første Forteller- og Filosofidagene i Tvedestrand gjennomført. Grobunnen var arrangementvirksomheten i Bokbyen Tvedestrand under ledelse av Peter Svalheim. Her ble det utviklet en idé om å gi de to eldgamle kunstformene en møteplass.

Møtepunkter
-----------

Fortelling og filosofi har en rekke møtepunkter. De er to kommunikasjonsformer som begge strekker røttene sine langt bakenfor skriftkulturen. De tjener som middel til utprøving, erfaring og erkjennelse. Fortellingen og filosofien har trekk av både kultur og mot-kultur – der filosofien i større grad enn den muntlige fortellerkunsten har oppnådd anerkjennelse og blitt en del av høykulturen. Fortellertradisjonen har mer preg av mot-kultur; i slekt med narren, gjøgleren og rabulisten. Begge formene er eldgamle, og "enkle" og de betjener seg begge av ordet i sin aller enkleste form.

Eksterne lenker
---------------

* Kulturnett
* Artikkel i Tvedestrandsposten
**Alfred Schmidt** (født 1. mai 1898, død 5. november 1972 i Tallinn) var en estisk vektløfter som deltok under OL 1920 i Antwerpen.

Schmidt vant en olympisk sølvmedalje i vektløfting under OL 1920 i Antwerpen. Han kom på andreplass i den letteste klassen, fjærvekt opp til 60 kg. Det var første gangen i OL som løfterne ble delt inn i ulike vektklasser. Det var totalt fem vektklasser under OL-1920. Han løftet sammenlagt 210,0 kilo, ti mindre enn gullvinneren François de Haes fra Belgia. Vektløftkonkurransen besto av tre løft, rykk og støt med en hånd og støt med begge hendene. Det var 14 utøvere fra 11 nasjoner i fjærvektklassen.

OL-medaljer
-----------

* 1920 Belgias flagg Antwerpen - Sølv Sølv i vektløfting, fjærvekt

Referanser
----------

1. 1 2   Eesti spordi biograafiline leksikon, ESBL athlete ID Ain\_Sillak, besøkt 9. oktober 2017[Hentet fra Wikidata]

Eksterne lenker
---------------

* (en) Alfred Schmidt – Olympics.com Rediger på Wikidata

* (en) Alfred Schmidt – Olympedia Rediger på Wikidata

* (en) Alfred Schmidt – Sports-Reference (OL-resultater – arkivert) Rediger på Wikidata

  


|  |  |
| --- | --- |
| Oppslagsverk/autoritetsdata | Prabook **·** Geni
 |

Portal: Estland
Platon (venstre) og Aristoteles (høyre)
**Krematistikk** (gresk: χρηματιστική) er ifølge Tales fra Milet kunsten å bli rik.[]

Aristoteles etablerte det grunnleggende skillet mellom økonomi og krematistikk, og i likhet med Platon kritiserte han berikelseskunsten:

*Aristoteles skiller i Politikken mellom husholdsøkonomi (oikonomia) og krematistikk, som har opphopning av rikdom til formål. Den første formen for økonomi finner han god og nyttig, mens den andre er dårlig. Særlig det å tjene penger på penger ved hjelp av renter, ser Aristoteles som den mest naturstridige av alle måter å skaffe seg rikdom på. Spørsmålet om renter har siden Aristoteles vært et av de viktigste angrepspunkter for kritikere av penger, først fra et moralsk, siden fra et religiøst, og i dag hovedsakelig fra et økonomisk og miljømessig synspunkt.*
Ifølge Aristoteles dehumaniserer berikelseskunsten den som utøver den. Han understreker at den som lever av renter og handel (i betydningen videresalg) ikke produserer noe. Ifølge Aristoteles bør varer selges av produsenten til forbrukeren til en riktig pris som tilsvarer varens verdi, og penger bør bare brukes som et medium for bytte og verdsetting.

I Europa holdt kirken fast på denne økonomiske doktrinen gjennom middelalderen. Martin Luther gikk hardt ut mot rentene, men Max Webers studier av kapitalismen og den protestantiske etikken viste likevel at nøysomhet og sparing var sentrale verdier blant det protestantiske borgerskapet i reformasjonstiden.

Karl Marx tok opp konseptet i *Kapitalen*.

Referanser
----------

1. ↑  Margunn Bjørnholt, *Pengene mot strømmen*, 1995, ISBN 82-570-0438-3
2. ↑  Steve Shipside, *Karl Marx's Das Kapital: A Modern-day Interpretation of a True Classic*, 2009, ISBN 9781906821043
| Medaljeoversikt |
| --- |
| VM i turn |
| Gull | VM 1950 i Basel |  Tropp, håndapparater |
| Olympiske leker |
| Gull | OL 1952 i Helsingfors |  Tropp, håndapparater |

**Vanja Blomberg** (-Webjörn) (født 28. januar 1929 i Göteborg) er en tidligere svensk turner. Hun representerte Huskvärna Gymnastikförening.

Hun deltok i OL i 1952. Der forsvarte Sverige VM-gullet sitt fra 1950, og vant gull i troppskonkurransen; de hadde et program der de brukte baller. Sovjetunionen på andreplass brukte ringer, på samme måte som i moderne rytmisk gymnastikk. I lagkonkurransen sammenlagt kom Sverige på 4.-plass. Individuelt kom hun på 82.-plass.

I VM-sammenheng har hun medalje i troppskonkurranse; i 1950 vant den svenske troppen VM-gull, foran Frankrike og Italia. Hun deltok også ved VM i 1954, der kom hun på 73.-plass i den individuelle mangekampen.

Referanser
----------

1. ↑  Miss Dionne's Guide to Gymnastics – *1954 Worlds AA*

Eksterne lenker
---------------

* (en) Vanja Blomberg – Olympics.com Rediger på Wikidata

* (en) Vanja Blomberg – Olympic.org Rediger på Wikidata

* (en) Vanja Blomberg – Olympedia Rediger på Wikidata

* (en) Vanja Blomberg – Sports-Reference (OL-resultater – arkivert) Rediger på Wikidata

* (sv) Vanja Blomberg – Sveriges olympiske komité Rediger på Wikidata
**Kremlologi** er politisk analyse av hva som foregår i den øverste ledelsen av Russland (før 1991 i Sovjetunionen). Etter at Stalin hadde tatt makten i Sovjetunionen, kom det ut svært lite informasjon om hvilke politiske diskusjoner som foregikk i den øverste ledelsen, med sete i Kreml i Moskva. Man måtte derfor bruke indirekte kilder for å få innblikk i maktspillet. I videre betydning kan *kremlologi* brukes om studier av styremakter og sentralistiske og lukkede statsdannelser (for eksempel i Kina og Nord-Korea).

Eksempler på kremlologi
-----------------------

Mange politiske avgjørelser i Sovjetunionen ble tatt i det skjulte, eller ble avslørt først lang tid etter at de ble tatt. Utenforstående forsøkte å følge utviklingen ved å tyde små tegn på hva som foregikk bak fasaden. Det var i stor grad gjetting, men man forsøkte å bygge opp kunnskaper om hva ulike tegn betydde.

I sovjettiden kunne man studere aviser for å finne ut hvilke politikere som ble omtalt i hvilke aviser, og rekkefølgen de ble omtalt i. Man kunne studere hvilke ledere som var til stede ved offentlige anledninger, for eksempel ved feiringen av første mai, og hvordan lederne stod i forhold til hverandre. Man kunne studere stol- og bordplassering, hvilke ledere man kunne kjøpe portrett av, hvorvidt historiske fotografier var blitt retusjert osv. Det var også viktig hvilke slagord som ble brukt eller som gikk ut av bruk.

Litteratur
----------

* Smith, Hedrick (1977). *Russerne*. Oslo: Gyldendal. s. 296–297. ISBN 8205093741.

|  |  |
| --- | --- |
| Oppslagsverk/autoritetsdata | Nationalencyklopedin
 |
**Alfred Schmalzer** (født 28. oktober 1912, død 21. januar 1944) var en østerriksk håndballspiller som deltok i de olympiske leker 1936 i Berlin.

Schmalzer vant en olympisk sølvmedalje i håndball under OL 1936 i Berlin. Han var med på det østerrikske laget som kom på andreplass i håndballturneringen bak Tyskland. Det var første gang som håndball var olympisk sport. Seks lag deltok i turneringen som ble avviklet i perioden 6. og 14. august. Østerrike vant fire av fem kamper, i finalerunden som besto av fire lag, beseiret de Sveits med 11-6 og Ungarn med 11-7 og tapte kampen mot Tyskland med 6-10. Schmalzer spilte tre kamper i OL-turneringen.

OL-medaljer
-----------

* 1936 Nazi-Tysklands flagg Berlin – Sølv Sølv i håndball Østerrikes flagg Østerrike

Eksterne lenker
---------------

* (en) Alfred Schmalzer – Olympics.com Rediger på Wikidata

* (en) Alfred Schmalzer – Olympic.org Rediger på Wikidata

* (en) Alfred Schmalzer – Olympedia Rediger på Wikidata

* (en) Alfred Schmalzer – Sports-Reference (OL-resultater – arkivert) Rediger på Wikidata

* (en) Alfred Schmalzer – databaseOlympics.com (arkivert) Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
**PHP-Lisensen** er lisensen som programmeringsspråket PHP distribueres under. PHP-lisensen er ifølge Free Software Foundation en fri programvare-lisens.

Betingelser
-----------

PHP-lisensen er en åpen kildekodelisens, utviklet for å oppmuntre utstrakt bruk av kildekoden. Videredistribusjon er tillatt både i kildekodeformat og i binær format, med eller uten modifikasjoner, forutsatt følgende betingelser:

1. PHP-lisensens copyright informasjon er inkludert.
2. Forkortelsen «PHP» må ikke brukes i tittelen på eventuelle avledede arbeider.
3. Følgende henvisning inkluderes i det distribuerte verket:

```
This product includes PHP, freely available from http://www.php.net/
```

Versjon 3 av PHP benyttet seg av en dobbel lisens – PHP 3s kildekode er tilgjengelig under enten PHP-lisensen eller GPL lisensen. Med PHP 4 ble denne dobbellisensieringen avskaffet. Bakgrunnen for dette var begrensningene GPLs Copyleft satte på gjenbruk.

Referanser
----------

1. ↑  
«GPL-Incompatible, Free Software Licenses». *Various Licenses and Comments about Them*. Free Software Foundation. Arkivert fra originalen 16. desember 2008.
2. ↑  
«Why is PHP 4 not dual-licensed under the GNU General Public License (GPL) like PHP 3 was?». *PHP: License Information FAQ*. PHP.net.

Eksterne lenker
---------------

* Offisielt nettsted Rediger på Wikidata
* Full text of the PHP License, version 3.01
En **vannkunst** er et mekanisk lensesystem som ble brukt i gruver til pumping av vann og heising av malm og stein. Teknikken ble tatt i bruk i norske gruver på 1700-tallet.

En vannkunst besto av et vannhjul som drives av vannkraft. Et såkalt stangfelt overførte kraft fram til pumpeinnretningen i gruva, som kunne ligge nærmere en km unna. Stolpene i stangfeltet var støttet opp av steinfundamenter og hadde en bevegelig horisontal stokk oppå. På hver side av disse var det sammenkoblede trestenger som var forbundet med vannhjulets veivaksel slik at trestangen på den ene siden gikk framover når den andre gikk bakover. Ved gruva ble stangfeltet vendt 90 grader ned i sjakten, der det drev en rekke stempelpumper som var laget av tre. 

Vannhjulet var opptil 8 meter i diameter, og var montert på et solid fundament av stein. Rundt vannhjulet var det bygd et hus, en hjulstue, og her kunne det fyres i kuldeperioder for å hindre ising. 

I Norge er det kjent vannkunster ved en rekke gruver, bl.a. Solborg gruve i Arendalsfeltet, og Nikkerudgruvene i Konnerud. Norges lengste stangfelt var tilknyttet Trautgruva i Odal.

Litteratur
----------

* Erik Bjørløw-Larsens og Jo Sellæg: *KonnerudVerket*.

Eksterne lenker
---------------

* Nettside Nikkerudgruvene
En **vannlekasjedetektor** er en elektronisk enhet designet for å oppdage tilstedeværelsen av vann på uønskede steder for å gi tidlig varsling av vannlekkasjer slik at tiltak kan treffes.

Virkemåte
---------

De enkleste detektorene gir lydalarm ved deteksjon av lekkasje.

Mer avanserte lekkasjedetektorer kan være koblet til en stoppekran som automatisk stenger vanntilførselen ved deteksjon av vannlekkasje. Noen lekkasjedetektorer kan også gi varsling til en eventuell hjemmesentral, mobilapplikasjon, og så videre.

Krav
----

Systemet må være enkelt, effektivt, robust, og ikke minst intuitivt for brukerne. Det må tåle å bli litt skittent, og tåle slitasje fra normal bruk av stedet der den er installert. Falske alarmer kan føre til at brukerne miste respekten for utstyret og i verste fall kobler av detektoren.

#### Byggteknisk forskrift

I den nye byggtekniske forskriften[*når?*] kom det krav om lekkasjedetektor under alt utstyr koblet til utstyr med vannledninger på rom som ikke er våtrom, som for eksempel gjelder mange kjøkken.[] Eksempler på plassering kan være under servant, oppvaskmaskin, med mer.

Bruksområder i hus
------------------

Noen nyttige steder å plassere en lekkasjedetektor kan for eksempel være under VVS-installasjoner, vannrør, avløpsrør, luftavfuktere, varmtvannsberedere eller vaskemaskiner som mot formodning ikke står på våtrom.

Se også
-------

* Smarthus
* Stoppekran
* Rør-i-rør systemet
Tastatur for PIN i minibank.
**PIN** (Personlig IdentifikasjonsNummer, ofte kalt **PIN-kode**) er en personlig tallkode som må oppgis for å få adgang til bestemte tjenester, som for eksempel minibanker, nettbanker, adgangskort eller mobiltelefoner. Den fungerer som et passord.

En PIN-kode er vanligvis på fire siffer, noe som gir 10 000 mulige kombinasjoner. Dette er ikke spesielt mye i en moderne sikkerhetssammenheng, og derfor får man som regel bare et begrenset antall forsøk før tjenesten sperres. Blir PIN-koden på en mobiltelefon sperret, må man enten bruke en lengre PUK-kode eller kontakte leverandøren av tjenesten for å få tilgang.

En PIN-kode bør aldri oppbevares tilgjengelig for uvedkommende, og bør være umulig å gjette seg frem til. Av den grunn er ens egen fødselsdag, postnummer eller lignende ikke å anbefale som PIN-kode.

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** GND
 |